Foto’s: Prinses Charlene wys haar tweelingDie koningshuis van Monaco het die eerste foto’s beskikbaar gemaak van Prins Albert en prinses Charlene se tweeling wat vroeër die maand gebore is. Die koninklike paleis het op Facebook foto’s gelaai van Gabriella Thérèse Marie en Jacques Honoré Rainier saam met hulle ouers. Die tweeling is op 10 Desember gebore. Gabriella is twee minute voor haar broer in die Prinses Grace-hospitaal gebore. Jacques is die amptelike troonopvolger vir sy pa terwyl sy suster as die gravin van Carladès bekend sal staan. Charlene (36) is in Zimbabwe gebore maar het in Suid-Afrika grootgeword en was ’n Olimpiese swemmer vir die land. Sy en haar 56-jarige man is in Julie 2011 getroud. Albert het twee kinders uit vorige verhoudings, sy dogter Jazmin en seun Alexandre. Albei is buite die eg gebore en mag daarom nie die troon bestyg nie.